Kristian Sletvold

Kristian Sivertsen Sletvold eller Chr. Sletvold (født 23. desember 1867 i Geitastrand i Børsa, død 22. desember 1926 i Sandvollan) var lærer, kirkesanger og ordfører. Han var ordfører i Frøya kommune 1899–1901 og ordfører i Sandvollan kommune fra 1920–1922.Olav Andreas Moen. «Hustad/Sandvollan kommune 1907 -1962». Eynni Idri; årbok utgitt av Inderøy museums- og historielag, 1998 «Lærar Kristian Sletvold» [minneord]. Inntrøndelagen, 22.12.1926Folketelling 1910 for 1728 Sandvollan herred Chr. Sletvold; Digitalarkivet

Mens Sletvold bodde på Frøya var han lærer, kirkesanger og en tid herredskasserer. Familien flyttet til Sandvollan i 1905, hvor han var lærer på Hustad/Skjelvan skole. Han satt flere perioder i kommunestyret, var formann i skolestyret 1906-10 og 1923-26, og var engasjert i ungdomslag og avholdsbevegelsen. 

Sletvold var Venstremann, men forholdsvis radikal, og hadde ofte omgang med radikale politikere fra regionen.

Han var gift med Sara Elise Skar (1871-1939) fra Beitstad; hun var utdannet jordmor, og var datter av bonde og varaordfører Anfind Skar. Folketelling 1900 for 1619 Frøya herred Sara Sletvold; Digitalarkivet De fikk fem barn. På Sandvollan bodde familien den første tiden i lærerleiligheten i Skjelvan skole, men bygget etterhvert en egen bolig Solbakken nær gården Korsen, og flyttet i 1923 inn i den nybygde klokkergården Vollan.Marius Hustad. «Slekters gang; noen minneord». Inntrøndelagen, 12.1.1927, side 1 og 4Cathrinus Finsås. «Kristian Sletvold, minneord». Inntrøndelagen, 29.12.1926, side 1

 Referanser 

Kategori:Ordførere i Sandvollan
Kategori:Ordførere i Frøya
Kategori:Personer fra Inderøy kommune
Kategori:Personer fra Orkdal kommune
Kategori:Fødsler i 1867
Kategori:Dødsfall i 1926